CELEX: 62016TN0334
Language: hr
Date: 2016-06-20 00:00:00
Title: Predmet T-334/16 P: Žalba koju su 20. lipnja 2016. podnijeli FN, FP, i FQ protiv presude Službeničkog suda od 11. travnja 2016. u predmetu F-41/15, DISS II FN i drugi protiv CEPOL-a

22.8.2016   
            
            
               HR
            
            
               Službeni list Europske unije
            
            
               C 305/45
            
         Žalba koju su 20. lipnja 2016. podnijeli FN, FP, i FQ protiv presude Službeničkog suda od 11. travnja 2016. u predmetu F-41/15, DISS II FN i drugi protiv CEPOL-a
   (Predmet T-334/16 P)
   (2016/C 305/61)
   Jezik postupka: engleski
   
      Stranke
   
   
      Žalitelji: FN (Budimpešta, Mađarska), FR (Bratislava, Slovačka), FQ (Les Fonts Benitachell, Španjolska) (zastupnici: L. Levi i A. Blot, odvjetnici)
   
      Druga stranka u postupku: Europska policijska akademija (CEPOL)
   
      Žalbeni zahtjev
   
   Žalitelji od Općeg suda zahtijevaju da:
   
               —
            
            
               ukine presudu Službeničkog suda od 11. travnja [2016.] u predmetu F-41/15 DISS II, FN i dr./CEPOL i posljedično tomu,
            
         
               —
            
            
               poništi CEPOL-ovu odluku br. 17/2014/DIR od 23. svibnja 2014. o premještaju CEPOL-a u Budimpeštu, Mađarska, od 1. listopada 2014. i priopćavanju žaliteljima da će se „nepoštovanje ove upute smatrati ostavkom s učinkom od 30. rujna 2014.”,
            
         
               —
            
            
               poništi CEPOL-ove odluke od 28. studenoga 2014. kojom se odbijaju žalbe žalitelja podnesene između 8. i 21. kolovoza 2014. protiv odluke od 23. svibnja 2014.,
            
         
               —
            
            
               naloži CEPOL-u nadoknadu materijalne i moralne štete koju su pretrpjeli žalitelji,
            
         
               —
            
            
               naloži CEPOL-u snošenje troškova žalitelja u okviru ove žalbe i postupka u predmetu F-41/15 DISS II.
            
         
      Žalbeni razlozi i glavni argumenti
   
   U prilog osnovanosti žalbe žalitelji ističu tri žalbena razloga.
   
               1.
            
            
               Prvi žalbeni razlog odnosi se na pogrešku koja se tiče prava u primjeni članka 47. Uvjeta zaposlenja ostalih službenika Europske unije.
            
         
               2.
            
            
               Drugi žalbeni razlog temelji se na pogreški koja se tiče prava u tumačenju ugovornih odredbi koje vežu žalitelje i CEPOL, i žaliteljevih stečenih prava, na iskrivljavanju činjenica, povredi obveze obrazlaganja, povredi načela jednakog postupanja te pogreški koja se tiče prava u primjeni načela dobre uprave i dužne pažnje.
            
         
               3.
            
            
               Treći žalbeni razlog temelji se na pogreški koja se tiče prava u ocjeni odštetnih zahtjeva žalitelja.